Instruction: Per què la gent hauria de conduir cotxes amb transmissió manual?

Response:
La gent hauria de conduir cotxes amb transmissions manuals perquè obliga als conductors a estar més atents mentre condueixen i redueix els casos de distracció durant la conducció, fet que els converteix en l’opció més segura en general.

A banda de la preocupació mediambiental que suposen els combustibles fòssils, un dels problemes més importants de la conducció d’avui en dia és la distracció durant la conducció. Amb les millores en la tecnologia del control de velocitat i altres funcions d’assistència al conductor, com ara l’assistent de manteniment de carril, els cotxes s’ocupen cada cop més del procés de conducció. Tot i que la intenció és que siguin més segurs per als conductors, també té la conseqüència no deliberada de facilitar que els conductors es distreguin.

Els cotxes amb transmissions manuals no només obliguen a dedicar més atenció i a concentrar-se, sinó que també són incompatibles amb determinades funcions d’assistència al conductor , o només són compatibles amb versions més bàsiques, com ara el control de velocitat adaptatiu, perquè reduir la velocitat sense poder canviar de marxa (que és manual) podria provocar que el cotxe es calés.

Paradoxalment, el fet d’augmentar les funcions del conductor i disminuir el nombre de funcions d’assistència al conductor, fa que conduir un cotxe amb transmissió manual sigui més segur.


Instruction: Classifica cadascun dels següents elements com a conductor o aïllant: acer, coure, goma, fusta, cartró, alumini.

Response:
Acer: conductor
Coure: conductor
Goma: aïllant
Fusta: aïllant
Cartró: aïllant
Alumini: conductor


Instruction: Què és un correu electrònic de vendes personalitzat?

Response: Un correu electrònic de vendes personalitzat és un correu electrònic escrit a una persona específica d’una empresa. Aquest tipus de correu electrònic s’adapta a un client potencial d’una manera que explica per què t’estàs posant en contacte amb aquesta persona i en aquest moment. L’objectiu d’un correu electrònic personalitzat inicial és despertar l’interès dels possibles compradors, amb l’esperança que acceptin comentar el valor que podrien obtenir comprant la teva oferta.


Instruction: Digue’m si això són peixos o aus: salmó, pollastre, tonyina, peix espasa, gall dindi i halibut.

Response: Els peixos són el salmó, la tonyina, el peix espasa i l’halibut. Les aus (és a dir, els ocells) són el pollastre i el gall dindi.


Instruction: Quin animal és el més ràpid?

Response:
L’animal més ràpid de la terra és el guepard (Acinonyx jubatus), ja que és capaç d’assolir velocitats de fins a 112 quilòmetres per hora en distàncies curtes. Aconsegueixen aquestes velocitats impressionants gràcies a la seva complexió esvelta, una columna vertebral flexible i unes cames llargues, que els permeten fer passes llargues i cobrir molt de terreny amb cada passa.

Tanmateix, si tenim en compte tots els animals, incloent-hi els que volen o neden, el falcó pelegrí (Falco peregrinus) és l’animal més ràpid del món. Pot assolir velocitats de fins a 386 quilòmetres per hora quan baixa en picat per caçar una presa, fet que el converteix en l’animal més ràpid del món en general.

Val la pena assenyalar que hi ha diferents maneres de mesurar la velocitat dels animals i algunes espècies són més ràpides en determinades situacions que en altres. Tanmateix, pel que fa a la velocitat màxima en si, el guepard i el falcó pelegrí són uns dels animals més ràpids del planeta.


Instruction: El cacau és beneficiós?

Response: El cacau és molt bo per al cos. És una bona font d’antioxidants i altres minerals. Conté manganès, ferro, magnesi, fòsfor, potassi, zinc i seleni, uns elements que el cos també necessita. Una peça de 28 grams de cacau conté cinc grams de proteïna i alguns dels aminoàcids de la proteïna del cacau ajuden a regular l’estat d’ànim i la son. El cacau també pot ajudar amb la funció cognitiva i la salut cardiovascular i la intestinal.


Instruction: Digue’m si les següents begudes són alcohòliques o no.

Response: Cervesa, cola, ginebra, aigua, vi, cafè, te.


Instruction: Quina d’aquestes paraules és una espècie de peix? Vamba o llenguado.

Response: Llenguado.


Instruction: Estic a punt de tenir el meu tercer fill menor de quatre anys. Quin cotxe he de comprar perquè s’adapti a la meva família de cinc, tres nens en cadiretes de cotxe, un gos i la possibilitat d’afegir un altre nen en uns anys?

Response: T’hauries de plantejar fer una prova de conducció i comprar una furgoneta. Amb tres nens menors de cinc anys, que necessitaran cadiretes de cotxe durant uns quants anys, les característiques integrades d’una furgoneta s’adaptaran a les vostres necessitats actuals i a curt termini. Per exemple, inclouen portes laterals automàtiques, portes posteriors automàtiques, càmeres al davant, de seguretat i a l’habitacle, aspirador integrat, assistència a l’aparcament, control de velocitat, cortines integrades, seients tipus butaca amb seient central extraïble i aparells d’entreteniment a la part posterior. Una furgoneta ofereix prou espai perquè vuit adults o nens puguin seure còmodament. És el cotxe perfecte per a una família de cinc persones o més si la teva família creix.


Instruction: Per què els gats es llepen?

Response: Els gats es llepen per mostrar afecte, per vincular-se amb tu i amb altres gats, i per netejar-se. Si es llepen excessivament pot ser una senyal que el gat té un problema mèdic, una al·lèrgia o estrès i ansietat. És possible que hagis de portar el teu gat al veterinari perquè l’avaluï i el tracti si li comencen a aparèixer clapes com a conseqüència de netejar-se massa.


Instruction:
Quines de les següents empreses són de programari i quines no?

shell
microsoft
nasa
spacex
grammarly
apple
figma
john deere
bira 91

Response:
Empreses de programari:
microsoft
grammarly
apple
figma


Instruction: Com puc tenir un dia productiu?

Response: Aquí tens algunes idees. Comença fent una llista d’algunes coses que t’agradaria aconseguir o dur a terme per fer que el dia sigui un gran èxit, en la teva opinió. Prioritza les activitats de més important a menys important, o segons l’hora del dia en què t’agradaria que estiguessin acabades. A continuació, obre la teva agenda o calendari i col·loca aquestes activitats a la franja horària adequada. Després, marca aquests elements a mesura que els acabis o participis en aquestes activitats per donar-te certa sensació d’assoliment. Al final del dia, pots fer un diari per reflexionar sobre com ha anat el dia, què podries haver provat o fet de manera diferent, i planificar l’endemà tenint en compte aquestes lliçons.


Instruction: Per què les galetes són delicioses?

Response: Les galetes són delicioses perquè contenen greixos (normalment, olis), sucre i sal a més dels hidrats de carboni de la farina, uns ingredients que a les papil·les gustatives humanes els encanten. També es couen al forn, que amb l'escalfor les altera químicament perquè siguin més agradables.


Instruction: De quines maneres puc millorar la meva salut general durant els dies laborables?

Response: Hi ha una sèrie de coses que pots fer per millorar la salut general els dies laborables. Pots fer servir un escriptori dempeus o una cinta de córrer per a escriptoris. És possible que puguis sortir a passejar mentre truques per telèfon o fas una conferència telefònica. També és bo intentar reservar una estona per a activitats com visitar el gimnàs, fer ioga o meditar.


Instruction: Com puc convertir polzades a cm?

Response:
Pots convertir polzades a centímetres amb la fórmula següent:
cm = 2,54 * polzades, per exemple, 5 polzades = 5 * 2,54 = 12,7 cm.


Instruction: Com és tenir fills i quants n’he de tenir?

Response: Tenir fills és una experiència increïble. Mai coneixeràs cap altre amor com l’amor d’un nen. Tenir fills apropa les famílies perquè són juganers, afectuosos, innocents i, de vegades, fan ximpleries mentre aprenen a guiar-se per aquest món. Els nens ens fan riure, somriure, estimar, aprendre a tenir paciència i comprensió, ens ensenyen una comunicació reflexiva i, fins i tot, a tornar a ser nens. També fan certes coses i accions que ens poden portar records profundament arrelats de quan érem uns infants i, després, podem reviure aquestes experiències junts. No puc dir-te quants fills hauries de tenir, però definitivament hauries de pensar-hi perquè també et poden fer molt feliç.


Instruction: Per què els missatges de Twitter estan limitats a 140 caràcters?

Response: Inicialment, Twitter es va dissenyar per a missatges de text des d’un telèfon i la majoria dels telèfons tenien una quantitat limitada de caràcters per enviar missatges.


Instruction: Per què ploren els nadons?

Response: Els nadons poden plorar per diverses raons. Potser tenen gana, estan incòmodes, necessiten un canvi de bolquer o, simplement, necessiten una abraçada. Els nadons no poden parlar, de manera que l’única manera d’expressar les emocions és plorant o somrient. Quan un nadó plora, normalment està buscant atenció o vol que resolguis alguna cosa per ell. Intenta esbrinar què fa que el teu nadó se senti incòmode i intenta resoldre la causa principal. Quan un nadó plora sense control i no pots desxifrar-ne la causa, consulta-ho amb el teu pediatre.


Instruction: Què és l’aigua alcalina ionitzada? És bona per a mi?

Response: L’aigua alcalina ionitzada es pot crear de diverses maneres. Els ionitzadors d’aigua alcalina fan que l’aigua sigui alcalina mitjançant un procés anomenat electròlisi. L’electròlisi separa l’aigua en dos corrents d’aigua: aigua alcalina i àcida mitjançant l’electricitat que flueix a la màquina a través d’una placa d’elèctrodes. Algunes de les propietats de l’aigua alcalina ionitzada és que té hidrogen molecular i també és alcalina. L’hidrogen molecular és un bon antiinflamatori per al cos i s’ha de consumir a diari si és possible. Els ionitzadors d’aigua alcalina també fan que sigui alcalina sense fer servir productes químics a l’aigua com el bicarbonat de sodi.


Instruction: Què fa un bon pare?

Response: Un bon pare és algú que anteposa les necessitats i els objectius dels seus fills als seus propis. Un bon pare entén que criar uns fills increïbles perquè siguin grans persones adultes és un dels èxits més grans que algú pot assolir a la vida. Un bon pare destaca en l’ensenyament, la criança i l’equilibri de la disciplina amb recompenses per ajudar els seus fills a prendre bones decisions.


Instruction: Quants continents hi ha en total?

Response: En total, hi ha set continents.


Instruction: Què puc fer amb les restes de pa dur?

Response: Pots triturar-lo en un processador d’aliments per fer pa ratllat. Pots posar-lo al forn per fer els teus propis crostons. Pots coure’l al forn amb altres ingredients per fer plats com el púding de pa o sopa de ceba. Pots cuinar-lo als fogons per fer torrades franceses. També pots fer-lo servir com a farciment d’un gall dindi.


Instruction: Classifica cadascuna de les següents paraules segons siguin un mamífer, un rèptil o cap de les dues: al·ligàtor, granota, gat, ant, sargantana, serp, gos.

Response:
Al·ligàtor: rèptil
Granota: cap
Gat: mamífer
Ant: mamífer
Sargantana: rèptils
Serp: rèptil
Gos: mamífer


Instruction: Quins dels següents instruments són de corda i quins són de vent: trompa, violí, violoncel, trompeta, flauta, clarinet, guitarra, sitar, ukelele, busuqui, oboè, saxofon.

Response: La trompa, la trompeta, la flauta, el clarinet, l’oboè i el saxofon són instruments de vent. El violí, el violoncel, la guitarra, el sitar, l’ukelele i el busuqui són instruments de corda.


Instruction: Quina de les següents serps verinoses pon ous: mocassí de coure, mocassí aquàtic, serp de cascavell, serp corall.

Response: La serp corall és l’única serp verinosa de la llista que pon ous, és a dir, és ovípara. El mocassí de coure, el mocassí aquàtic i la serp de cascavell són ovovivípars i tenen cries.


Instruction: Quins són els sinònims habituals per anomenar a un venedor d’una empresa?

Response: Venedor, venedora, representant, representant comercial, executiu de comptes, executiva de comptes, comercial, agent comercial.


Instruction: Dona’m algunes idees sobre com guanyar diners mentre viatges pel món.

Response:
Treballar com a autònom a través d’internet.
Ensenyar idiomes.
Ensenyar les teves habilitats a altres persones.
Fer coses per vendre.
Oferir els teus serveis als albergs.
Vendre les teves fotos.
Fer espectacles al carrer.
Agafar treballs de temporada.


Instruction: Imagina’t que ets a la selva fent una excursió un dia de molta calor. Escriu un monòleg que descrigui com et sents.

Response: Buf, tinc molta calor ara mateix. Aquesta humitat m’està matant, ara mateix sento com si la suor ni tan sols se m’evaporés. Potser hauria d’haver-me endut una mica més d’aigua, suposo que una ampolla no era suficient per fer 8 km. Almenys hi ha animals molt interessants, tot i que podria prescindir de tots aquests insectes. Tant de bo hi hagués alguna manera de veure tots aquests animals increïbles sense haver de patir tot això. Tots aquests arbres fan que sigui difícil veure les vistes, però estic segur que seria increïble. M’agradaria que plogués, això m’ajudaria a refrescar-me, i potser espantaria els insectes. Bé, potser hauria de començar a tornar al principi del camí abans de quedar-me sense aigua, no vull perdre’m aquí.


Instruction: Quin és el millor consell professional que podries donar a un estudiant acabat de graduar que s’iniciï en un camp tècnic o analític?

Response: Una característica clau de qualsevol treball tècnic o analític és que et desafiarà de manera constant a provar coses noves. Hauràs d’aprendre a aprendre, és a dir, a formar-te en noves tècniques i noves tecnologies, i tenir el coratge d’aplicar aquestes coses a reptes complexos on no sempre està clar si tens la resposta correcta (i on molt poques persones, o cap, poden validar del tot la teva feina). Per a moltes persones, la incertesa i el risc de fracàs associats a aquestes situacions tendeixen a empènyer-los cap a oportunitats segures i conegudes amb camins ben traçats que poden seguir. Si el que vols és una carrera professional satisfactòria, tingues el coratge de seguir els camins menys transitats, reconeix i aprèn dels teus fracassos i envolta’t d’altres persones igual de disposades a esforçar-se i créixer. Descobriràs que aquestes opcions et permetran tenir una carrera més satisfactòria a llarg termini.


Instruction: Quan va ser la Segona Guerra Mundial?

Response: Va començar el 1939 i va acabar el 1945.


Instruction: La posició de la cua d’un gos comunica com se sent?

Response: Sí, la posició de la cua d’un gos comunica com se sent el gos. Per exemple, si el gos mou la cua d’una banda a l’altra, vol dir que està relaxat. Si el gos té la cua dreta, indica que està alerta i tens. Si el gos té la cua baixa, indica que està nerviós. Si el gos mou la cua en cercles, està content.


Instruction: Si volgués esquiar a la millor neu de la terra on hauria d’anar?

Response: A Utah.


Instruction: Quina diferència hi ha entre més i mes?

Response: Més i mes són paraules homòfones. Els homòfons són paraules que sonen de manera semblant, però tenen significats i grafies diferents. Més és un adverbi de quantitat, com a "posa’m més aigua". Mes és un substantiu, com a "Gener és el primer mes de l’any".


Instruction: Classifica cadascun dels següents elements segons si forma part d’un cotxe, una casa o de tots dos: finestra, volant, aire condicionat, sofà, cuina, motor.

Response:
Finestra: tots dos.
Volant: cotxe.
Aire condicionat: tots dos.
Sofà: cotxe.
Cuina: casa.
Motor: cotxe.


Instruction: Quines de les següents begudes es consideren segures per als nens? Cervesa, còctel, cafè, te, te amb perles, suc, aigua, llet, cola, llimonada.

Response: L’aigua, la llimonada, la llet i el suc són generalment segurs per als nens, tot i que la ingesta excessiva de llimonada o suc pot provocar obesitat i problemes dentals. El cafè, el te, el te amb perles i la cola s’han de limitar (o evitar del tot) ja que contenen cafeïna. Les begudes alcohòliques com la cervesa i els còctels no són segures per als nens i s’han d’evitar del tot.


Instruction: Quins nombres entre l’1 i el 10 són nombres primers i quins són nombres compostos?

Response: 2,3,5 i 7 són nombres primers. 4, 6, 8, 9 i 10 són nombres compostos.


Instruction: Classifica cadascun dels següents elements segons si és un tipus de cèl·lula vegetal o un tipus de cèl·lula sanguínia: parenquimàtiques, esclerènquima, monòcits, neutròfils, basòfils, eritròcits, col·lènquima, plaquetes, eosinòfils.

Response: I tant! Els següents elements són tipus de cèl·lules vegetals: parenquimàtiques, esclerènquima i col·lènquima. Els següents elements són tipus de cèl·lules sanguínies: monòcits, neutròfils, basòfils, eritròcits, plaquetes i eosinòfils.


Instruction:
Pots desxifrar aquest text en anglès i convertir-lo en una frase d’ús habitual per practicar la mecanografia?
tcnmeahkfprzeboetyqrxdhduojoeoiwuvlg

Response:
La resposta és: the quick brown fox jumped over the lazy dog (la ràpida guineu marró va saltar per sobre del gos). Aquesta és una frase d’ús habitual que inclou les 26 lletres de l’alfabet anglès i que pot ser útil quan practiques la mecanografia.

Es pot desxifrar agafant una lletra de cada cinc dins de la cadena. Les tres primeres lletres amb aquest patró són "t", "h", "e" que formen la paraula "the". Els espais s’han de deduir a partir de les paraules i els patrons de paraules habituals.
lletra 1: t
lletra 7: h
lletra 13: e

Visualment, també es pot aconseguir dividint el text cada sis lletres i després llegint columnes de dalt a baix i, després, d’esquerra a dreta. A l’exemple següent, s’ha ressaltat la paraula FOX amb lletres majúscules a la tercera columna.
tcnmea
hkFprz
ebOety
qrXdhd
woojoeo
iwuvlg


Instruction: Per què la seguretat és important per a les organitzacions?

Response: Les organitzacions solen centrar-se a executar la seva missió i a satisfer les necessitats dels seus clients. La seguretat sovint ens dona la sensació que és una sobrecàrrega innecessària; en realitat fa que no puguem centrar-nos en el més important, com els frens d’un cotxe. A quina velocitat aniries amb un cotxe sense frens? Resulta que la seguretat (igual que els frens) et frena, però també és la raó per la qual estàs disposat a anar ràpid.


Instruction: Com es determina la capitalització del mercat d’una empresa que cotitza en borsa?

Response: La capitalització del mercat d’una empresa que cotitza en borsa es calcula multiplicant el preu de les accions pel nombre d’accions en circulació.


Instruction: Què és la pesca amb mosca i en què es diferencia de la pesca habitual?

Response: La pesca amb mosca és qualsevol forma de pesca que fa servir una canya amb un esquer artificial anomenat mosca: generalment, una de fibra de vidre o grafit i d’entre dos i tres metres de llarg. Els pescadors amb mosca llencen una llinya amb la mosca i un llast que els permet "presentar" una mosca a un peix famolenc. Hi ha tres maneres principals de pescar amb mosca: la pesca amb mosca seca en la qual es presenten mosques que imiten insectes per als peixos a la superfície, la pesca amb nimfes en què les mosques s’enfonsen sota la superfície i la pesca amb streamers que fa servir peixos d’esquer o imitacions d’escorpins de mar que es recullen amb la canya per imitar el seu moviment natural.


Instruction: Si fas una excursió a la muntanya, quins dels següents articles posaries en una llista de 10 imprescindibles perquè l’excursió sigui segura: un dispositiu de navegació (com ara un mapa o una brúixola), un lot frontal amb piles de recanvi, alguna cosa per encendre un foc (com llumins o un encenedor), menjar addicional, aigua addicional, una càmera.

Response: Un dispositiu de navegació (com ara un mapa o una brúixola), un lot frontal amb piles de recanvi, alguna cosa per encendre un foc (com llumins o un encenedor) i menjar i aigua addicionals són alguns dels 10 elements essencials perquè una excursió sigui segura. Tot i que una càmera pot fer que l’excursió sigui més divertida, no és essencial.


Instruction: Quins són alguns dels dissenys més habituals dels tatuatges ràpids?

Response: Els dissenys més habituals dels tatuatges ràpids inclouen calaveres, ganivets, sirenes, panteres, pardals, cors, àguiles, àncores, flors, roses, papallones, mans, serps i cares.


Instruction: Per què algunes persones intenten limitar la quantitat de postres que mengen?

Response: Les postres solen tenir un alt contingut de sucre i greixos, cosa que pot fer que les postres siguin poc saludables en grans quantitats. Per tant, algunes persones només mengen una petita quantitat de postres per ajudar a protegir la seva salut.


Instruction: Classifica cadascun dels següents animals com a ocell o peix: pardal, balena, tonyina, lloro.

Response: El pardal i el lloro són ocells; la balena i la tonyina són peixos.


Instruction: Quina diferència hi ha entre una abella i una vespa?

Response: Les abelles i les vespes tenen un aspecte molt diferent. En general, les abelles són corpulentes, peludes i sembla que tinguin borrissol, una característica que les ajuda a recollir i disseminar el pol·len. Les vespes tenen un cos més prim, unes potes fines i el seu cos no té pèl i és brillant. A més, a diferència de les abelles, que només poden picar una vegada (moren després de picar), les vespes poden picar diverses vegades i marxar alegrement amb el seu brunzit.


Instruction: Quin és el paper dels alertadors en una economia de mercat democràtica?

Response: Els alertadors tenen un paper important en una economia de mercat democràtica. Degut a contractes estructurats d’alta complexitat, concretament en el sector financer, la informació disponible és asimètrica a causa de l’accés limitat. Els accionistes no poden controlar adequadament el comportament dels agents financers, que si assumeixen riscos, és probable que quan es materialitzin els accionistes no puguin pagar. També hi ha una manca de seguiment eficient per part dels reguladors/agències governamentals a causa de les limitacions de recursos o del tràfic d’influències entre el personal que treballa en aquestes institucions financeres i agències reguladores. Per tant, els alertadors tenen un paper fonamental a l’hora d’exposar el possible frau dins de les seves organitzacions.


Instruction: Soc molt bo en matemàtiques, però no en ciències, amb quin dels següents cursos educatius tindria més probabilitats de tenir èxit? Àlgebra, biologia, matrius, probabilitat, estadística, geologia i química.

Response: L’àlgebra, les matrius, la probabilitat i les estadístiques són assignatures de matemàtiques, de manera que tindries més probabilitats de tenir èxit en aquestes assignatures que no pas en les de ciències.


Instruction: Primer dia fent pa amb massa mare.

Response:
Avui és el meu primer dia que faig pa amb massa mare. Sembla que el procés requereix molt de temps, ja que primer cal crear un cultiu iniciador de massa mare. Normalment, es triguen set dies a aconseguir un cultiu iniciador.
Seguir les instruccions de cocció també pot ser difícil, ja que cal tenir molta cura i assegurar-se que tots els ingredients s’afegeixen en un ordre determinat.
Hi ha molts tipus de farina diferents, totes amb les seves pròpies característiques de cocció, fet que dificulta encara més el procés.
Estic nerviós, però sempre he volgut aprendre a fer-ne, ja que el pa amb massa mare s’ha fet des dels inicis de la humanitat.


Instruction: Què és un dic?

Response: Un dic és una barrera construïda que s’utilitza per retenir l’aigua. Sovint, els dics es construeixen per abaratir els costos de la construcció, de manera que els fonaments individuals dels habitatges no s’han d’aixecar a les zones propenses a les inundacions. Aixecar els fonaments d’habitatges individuals per evitar inundacions té un cost molt elevat. Els dics ajuden a prevenir les inundacions i també ajuden a retenir l’aigua que podria provocar inundacions durant pluges intenses, tempestes torrencials i huracans.


Instruction: Per què és tan important la formació laboral com ara la formació continua i el reciclatge laboral?

Response: El nivell d’importància de la formació laboral difereix d’un govern a l’altre, ja que la formació laboral és molt més important en una economia capitalista que en una economia comunista. Suposant que estem en una economia capitalista, la formació laboral és important per la dinàmica del mercat, l’oferta i la demanda. En aquest cas, la demanda són els llocs de treball disponibles i l’oferta són els treballadors qualificats que ofereixen els seus serveis en aquests llocs de treball. A mesura que la tecnologia avança, apareixen noves innovacions i els segments de mercat cíclics fluctuen, la demanda de treballadors altament qualificats canvia. La formació continua és important, ja que ajuda els treballadors a mantenir unes habilitats valuoses en el seu camp i l’objectiu és mantenir-se al dia amb els avenços tecnològics que vagin sorgint en el seu àmbit. Sovint, el reciclatge laboral està més lligat a les forces cícliques del mercat, on la demanda de llocs de treball disminueix en un camp i augmenta en un altre; el reciclatge laboral és l’adquisició d’habilitats en un camp amb una demanda creixent de llocs de feina quan un treballador té coneixements en un camp en el qual disminueix la demanda de llocs de treball o dels seus coneixements.


Instruction: Quants mesos tenen 28 dies?

Response: Tots! Però febrer és l’únic mes que acaba el dia 28 (excepte els anys de traspàs cada quatre anys, que acaba el dia 29).


Instruction: Què és un cop d’ariet?

Response: Normalment, un cop d’ariet és la conseqüència d’aturar l’aigua en moviment en un sistema de líquid; l’impuls col·lectiu de l’aigua actua com un "martell" i pot crear una ona de xoc d’alta pressió que danya o destrueix les canonades, les vàlvules o els equips. Per exemple, pot ser fàcil tancar una vàlvula d’aigua. No obstant això, moments més tard, podria explotar per la pressió sobtada de tota l’aigua "aigües amunt" que es veu obligada a aturar-se.


Instruction: Digue’m quin múscul ajuden a desenvolupar els següents exercicis: pressió sobre banc, fons de braços verticals, rulls amb manuelles, pes mort i esquats.

Response: Els exercicis de pressió sobre banc i fons de braços verticals desenvolupen els músculs al voltant de les zones del pit i del tríceps. L’objectiu dels rulls amb manuelles són els bíceps. El pes mort es dirigeix tant als músculs de l’esquena com de la faixa abdominal, així com als glutis i els músculs isquiotibials. Finalment, els esquats es dirigeixen al quàdriceps, els isquiotibials, els glutis i els músculs de la faixa abdominal.


Instruction: Fes-me una llista dels avantatges i els inconvenients de comprar una casa més gran.

Response:
Comprar una casa més gran és una decisió important a la vida que implica molts factors. Els avantatges inclouen:
- espai per a més gent, fet que pot ser molt útil si estàs formant una família o t’agrada convidar gent;
- espai per a aparells com ara equips per fer exercici o una piscina d’hidromassatge; i
- les cases més grans poden incloure més terreny que pot proporcionar aïllament i una zona més gran per a diverses activitats a l’aire lliure.

Tanmateix, també tenen inconvenients:
- Les cases més grans poden ser més cares de comprar.
- Les cases més grans poden ser més difícils de mantenir i netejar.


Instruction: Digue’m algunes de les opcions més habituals per baixar de pes.

Response: Menja menys, redueix la ingesta de carbohidrats, augmenta la ingesta de proteïnes, fes exercici cardiovascular de manera constant, fes HIIT, aixeca pesos i pren suplements.


Instruction: Com puc trobar restaurants nous a prop meu?

Response:
Estàs buscant restaurants nous? Aquestes són algunes de les coses que pots provar:
- Fes una volta per la zona i mira els menús.
- Fes servir Google Maps per cercar restaurants a prop teu.
- Demana una recomanació als amics i veïns.
- Busca ressenyes a les revistes locals, tant físiques com en línia.


Instruction: Quins són els millors pentinats per a una cara rodona?

Response: Els cabells llargs, tall en angle, rínxols de platja.


Instruction: Quin dels següents elements no és igual a la resta? Plàtan, taronja, pruna, magrana, síndria.

Response: La resposta correcta és plàtan; totes les fruites enumerades són rodones llevat del plàtan.


Instruction: Crea un entrenament per enfortir la part superior del cos.

Response:
Si disposes de pesos, podries començar l’entrenament amb quatre sèries de pressió sobre banc i quatre sèries de rem vertical fent de 6 a 10 repeticions amb cadascuna per enfortir el pit i l’esquena. Si no disposes de pesos, pots substituir aquests exercicis per alguna combinació de fons a terra, dominacions i flexions en barra. A continuació, fes tres sèries de pressió d’espatlles i elevacions del deltoide posterior durant deu repeticions cadascuna. Per acabar, fes tres sèries de rulls de bíceps i tres sèries de fons de tríceps verticals durant deu i trenta repeticions respectivament. Els pesos i les repeticions de cada exercici s’han d’ajustar a la teva comoditat i capacitat per fer aquest exercici.

Quan facis exercici, és molt important adoptar una postura adequada i no sobrecarregar-te. Quan aixequis pesos pesats, és una bona idea demanar ajuda a un observador i, en concret, mai no hauries de fer exercicis de pressió sobre banc tot sol. No caiguis en el parany d’esforçar-te massa i arriscar la teva seguretat personal: t’enfortiràs molt més si evites lesions!


Instruction: La meva assegurança mèdica cobreix el 100 % dels procediments preventius com les vacunes, però sé que alguns proveïdors d’atenció mèdica cobren un "honorari de visita" a més del preu de la vacuna. Quina diferència hi ha entre posar-se una vacuna en una clínica o en una farmàcia? Posar-me una vacuna en una clínica (com ara MinuteClinic) comporta càrrecs?

Response:
La diferència principal entre posar-se una vacuna en una clínica o una farmàcia és en el tipus d’establiment i les possibles tarifes.

Establiment:
Una clínica, com una MinuteClinic, és un petit centre sanitari que ofereix serveis mèdics bàsics, incloent-hi les vacunacions. Normalment, està format per infermers titulats o auxiliars mèdics, i pot estar afiliada a una institució mèdica més gran. Les clíniques MinuteClinic es troben sovint a comerços de venda al detall, com ara farmàcies o supermercats.
Una farmàcia, en canvi, és un lloc on es dispensen medicaments i també pot oferir serveis de vacunació. Moltes farmàcies tenen farmacèutics que estan formats per administrar vacunes.

Tarifes:
Tant les clíniques com les farmàcies poden cobrar una tarifa per administrar una vacuna, però l'import pot variar. En general, la tarifa de la vacuna cobreix el cost de la vacuna en si, mentre que la tarifa per visita o la tarifa per administració cobreix el cost de tenir un professional sanitari que administri la vacuna.
Quan es tracta de cobertures d’assegurança mèdica, molts plans cobreixen procediments preventius com les vacunes al 100 %. No obstant això, la cobertura de les despeses per visita o administració pot variar en funció de la teva assegurança mèdica i del lloc on et posis la vacuna.

Per evitar càrrecs inesperats, és important comprovar la informació següent:

Consulta la teva assegurança per confirmar què cobreix i si hi ha despeses no incloses.
Pregunta sobre les possibles tarifes a la clínica o a la farmàcia abans de programar la teva cita per a la vacuna. Això inclou preguntar tant per la tarifa de la vacuna com per les despeses per visita o administració.
En última instància, tant si tries posar-te una vacuna en una clínica o en una farmàcia, és essencial entendre els possibles costos i fins a quin punt ho cobreix la teva assegurança mèdica.


Instruction: Per què moltes persones passen tant de temps cada dia mirant el mòbil?

Response: Hi ha moltes raons i una és que ara moltes persones fan servir els mòbils tant per a la feina com per entretenir-se. S’han desenvolupat aplicacions per ajudar a millorar l’eficiència a la feina, així com per facilitar l’accés a tota mena de contingut d’entreteniment.


Instruction: Què és una galeta?

Response: Una galeta és una neula dolça que pot tenir molts sabors diferents. Els sabors de les galetes dolces són, per exemple, la xocolata, la vainilla, els nabius i la llimona. Les galetes es poden gaudir amb llet o una altra beguda complementària. Poden ser cruixents o toves, i tenen ingredients com la farina, la llet i el sucre.


Instruction: Com puc millorar les competències de lideratge?

Response:
El lideratge és tot un procés i es pot millorar amb la pràctica i un llarg període de temps. Els factors clau per millorar el lideratge comencen amb l’autoconeixement i la pràctica de l’empatia.

Una de les millors maneres de desenvolupar les competències de lideratge és observar i assimilar el que fan altres bons líders. Un líder també hauria de sol·licitar sovint les opinions sinceres de les persones de la seva empresa, preferiblement fent una revisió integral. Aquests comentaris haurien de ser el punt de partida i una bona guia per millorar les teves competències de lideratge. L’estudi constant d’articles i llibres i la consulta de fòrums de lideratge també permeten adquirir noves idees per incorporar al teu lideratge i millorar-lo.

Igual que qualsevol altra habilitat, el lideratge s’ha de millorar contínuament mitjançant la lectura, l’aprenentatge, l’avaluació i l’observació.


Instruction: Com puc aprendre o fer alguna cosa complexa?

Response: No hi ha res al món que sigui complex si es descompon en els fragments que el formen. El que veus com una cosa complexa és una o diverses persones invertint molt de temps a afegir més peces a un disseny molt senzill. Per tant, la manera més senzilla de fer o aprendre alguna cosa complexa és aprendre primer el més bàsic i intentar construir alguna cosa pròpia. Un cop hagis començat, veuràs com un pensament o disseny senzills es van fent cada cop més complexos a mesura que estabilitzes el disseny per cobrir un conjunt més ampli d’usos.


Instruction: Què és l’aixecament de pesos compost?

Response: L’aixecament de pesos compost és un estil d’entrenament amb pesos que fa servir diversos grups musculars, articulacions i patrons de moviment per executar l’aixecament. Els aixecaments habituals inclouen el pes mort, la pressió sobre banc, l’aixecament de pesos per sobre del cap i els esquats.


Instruction: Per què les fulles de les plantes són verdes?

Response: Normalment, les fulles de les plantes són verdes, ja que contenen clorofil·la, que és un compost natural que ajuda a la planta a absorbir l’energia de la llum. Tanmateix, les fulles no sempre són verdes: algunes plantes tenen de forma natural fulles de color rosa o taronja, i la majoria també canvien el color de les fulles segons les estacions.


Instruction: Classifica els següents mitjans de transport per tipus: autobús, cotxe, taxi, tren, helicòpter, barca, vaixell.

Response:
Transport terrestre: autobús, cotxe, taxi, tren.
Transport aquàtic: barca, vaixell.
Transport aeri: helicòpter.


Instruction: Per què el meu cotxe fa un clic quan intento engegar-lo? Els llums s’encenen una estona, però el motor no arranca. El meu cotxe no és tan vell!

Response: És probable que la bateria sigui la causa d’aquest problema. Pot ser que la bateria tingui prou potència per activar els llums i connectar-se a l’estàrter, però no té prou tensió per engegar el cotxe. Les bateries dels cotxes moderns duren una mitjana de tres anys, de manera que si la bateria del teu cotxe té tres anys o més, ja es troba dins de l’interval de substitució. Pots dur a comprovar la bateria a una botiga de recanvis o un mecànic per confirmar si es tracta d’un problema de la bateria o si hi pot haver un altre problema, com ara un problema de l’alternador.


Instruction: Quin tipus d’escalada en roca és millor?

Response: Hi ha molts tipus diferents d’escalada en roca i cap d’ells és "millor" que la resta. Els principals tipus són l’escalada en blocs, l’escalada esportiva i l’escalada tradicional. Saber quin tipus t’agrada més depèn de molts factors, com ara l’alçada que vols pujar i la quantitat d’equip que vols fer servir.


Instruction: Com és un àpat típic?

Response: La majoria dels àpats comencen amb un entrant, després la gent menja un plat principal i, finalment, acaba amb les postres.


Instruction: Què he de tenir en compte a l’hora de comprar un cotxe elèctric?

Response:
Això és el que hauries de tenir en compte a l’hora de comprar un cotxe elèctric:

* L’autonomia: assegura’t que és suficient per cobrir l’ús que preveus fer-ne. L’ansietat per l’autonomia és real.
* L’eficiència: com més eficient sigui, menys bateries i, per tant, menys pes hauràs de dur.
* La xarxa de càrrega: tindràs un lloc fiable per carregar quan no el puguis carregar a casa?
* El preu: s’adapta al teu pressupost?
* El factor de la diversió: gaudiràs de l’experiència de conducció?
* L’experiència de compra: saps si és fàcil o difícil comprar a l’empresa en qüestió?


Instruction: Vull provar una dieta cetogènica, per tant, hauria de prioritzar els greixos i evitar els carbohidrats. Quins d’aquests aliments he de prioritzar i quins he d’evitar? Arròs, maionesa, alvocat, pastes, oli d’oliva, pa, formatge i galetes salades.

Response: Hauries de prioritzar els aliments següents perquè són rics en greixos: formatge, alvocat, maionesa i oli d’oliva. Has d’evitar els aliments rics en carbohidrats, com ara: arròs, pa, pastes i galetes salades.


Instruction: Per què s’enamoren els humans?

Response: Hi ha diversos motius pels quals els humans s’enamoren: per exemple, perquè es veuen reflectits en l’altra persona i així els és més fàcil gestionar la relació pel que fa al tracte i la compatibilitat; algunes persones se senten atretes per altres persones amb valors similars als seus i, per tant, la mateixa manera de sentir i actuar. Tanmateix, d’altres se senten atretes per la part física de l’altra persona i pensen que estan enamorats.


Instruction: Quines armes de combat cos a cos puc fer servir per jugar?

Response: Les armes de combat cos a cos inclouen el ganivet, la destral, la maça i el fuet.


Instruction: Quin és el propòsit de la vida?

Response: Aquesta és una pregunta filosòfica que s’han fet moltes persones al llarg de la història. Algunes diuen que no hi ha cap propòsit a la vida, mentre que d’altres diuen que el propòsit de la vida és el que tu facis. No hi ha cap manera de saber quina resposta és correcta perquè no hi ha cap font fiable amb què comparar-ho.


Instruction: Què és una targeta de crèdit?

Response: Una targeta de crèdit és una targeta de pagament emesa als usuaris (titulars de la targeta) per permetre al titular de la targeta pagar a un comerciant béns i serveis en funció del deute acumulat del titular (és a dir, la promesa a l’emissor de la targeta de pagar-li els imports més altres càrrecs acordats). L’emissor de la targeta (normalment un banc o una cooperativa de crèdit) crea un compte rotatiu i concedeix una línia de crèdit al titular, de la qual pot demanar diners en préstec per al pagament a un comerciant o com a avançament d’efectiu. Hi ha dos grups de targetes de crèdit: targetes de crèdit per a consumidors i targetes de crèdit per a empreses. La majoria de targetes són de plàstic, però algunes són de metall (acer inoxidable, or, pal·ladi, titani) i unes quantes són de metall amb pedres precioses incrustades.


Instruction: Com puc decidir quin tipus de gos vull comprar o adoptar?

Response: Hauries d’assegurar-te de triar el gos que millor s’adapti al teu estil de vida. La mida, l’activitat, l’edat i la raça són un factor determinant en el tipus d’amic pelut que vols tenir. Els gossos més grans solen necessitar més espai i més temps a l’exterior per alliberar la seva energia, en cas contrari, no els podràs controlar quan siguin a dins de casa. Els gossos més petits solen ser més manejables, però ves amb compte de no seure-hi a sobre. Si tens un estil de vida actiu, és bona idea tenir un gos al qual també li encanti estar fora i córrer. Si en canvi t’agrada més ser a casa, potser un gos menys actiu o més vell serà més adequat per a tu.


Instruction: Digue’m si això és una llista de flors o arbres: roure, àlber, avet, erable de sucre i sequoia.

Response: Tot això són arbres.


Instruction: Sortiràs a passejar avui?

Response: Sens dubte avui tinc ganes de sortir a passejar, fa tant de temps que plou que fa molt que no puc sortir. Amb aquest dia tan bonic que fa, seria una llàstima quedar-se a casa!


Instruction: Agrupa les següents paraules en dues categories, "positiu" o "negatiu", segons el sentiment: eficient, útil, lent, horrible, fantàstic, decebedor, confús, encantador, excel·lent.

Response:
En general, es considera que aquestes paraules evoquen un sentiment positiu: encantador, fantàstic, excel·lent, eficient, útil.
Mentre que aquestes paraules es consideren negatives: horrible, decebedor, lent, confús.


Instruction: Què és la hipertròfia muscular?

Response: La hipertròfia muscular és el procés d’augmentar la mida dels músculs.


Instruction: Sortiràs a passejar avui?

Response: Avui aniré a passejar, per fi el temps és perfecte! Últimament, m’he quedat a casa perquè plovia, però amb aquest sol que fa, no puc quedar-me a casa!


Instruction: Quina diferència hi ha entre un actiu i un passiu?

Response: La diferència entre un actiu i un passiu és que un actiu generalment aporta valor a llarg termini mentre que un passiu és una despesa o un deute.


Instruction: Com ens ajuda la meditació?

Response: La meditació ajuda a relaxar la ment, ja que ens permet centrar-nos en un objectiu específic (com la respiració). Això porta la ment a aquest objectiu reduint el soroll de nombrosos pensaments que no paren de pul·lular-nos pel cap. La meditació també ajuda a entrenar la ment per centrar-se en un tema i estar més present en les converses, amb la gent o a la feina. Finalment, també ajuda a reduir l’estrès, ja que el cap no passa massa temps donant voltes a pensaments negatius.


Instruction: Digue’m quines tres manualitats puc fer amb un penjador de filferro?

Response:
- Crea un mòbil tallant el penjador i unint les peces.
- Fes una escultura de filferro del teu animal preferit.
- Modela una molla i posa-hi un pompó a sobre, i acaba la teva creació amb uns ulls de plàstic.


Instruction: Què és la qualificació creditícia?

Response: És una manera de calcular el risc que tens que no et tornin els diners que deixes en préstec. Els punts es concedeixen segons les respostes que dona el possible deutor a una sèrie de preguntes. Una puntuació alta significa que el risc que no pugui pagar és baix.


Instruction: Mostra un diàleg entre dos personatges que discuteixen l’impacte de les xarxes socials en les seves vides. Punts tant positius com negatius.

Response:
Persona 1: Ei, què t’ha passat? Per què estàs trist?
Persona 2: Estic trist perquè les meves notes són baixes.
Persona 1: Però sempre estudiaves al teu iPad. Què ha passat?
Persona 2: Sí. Feia servir el meu iPad, però no estudiava. Em dedicava a altres coses.
Persona 1: Ai! Això no és bo. Mira, fer diverses tasques alhora s’ha convertit en una cosa habitual a la nostra vida, però hem de saber com gestionar-ho. Depenem massa dels telèfons intel·ligents per a tot, com ara la feina, l’escola, les compres i la vida personal. Som addictes als telèfons intel·ligents, internet i les xarxes socials.
Les xarxes socials ens estan perjudicant de moltes maneres:
* Ens estan robant la vida personal.
* Augment de la ciberdelinqüència i el ciberassetjament.
* Ansietat per depressió en nens.
* Addicció als jocs en altres xarxes socials.
* Provoquen danys emocionals a una persona, fet que deriva en un suïcidi.
* Malalties mentals, etc.

Però, d’altra banda, també cal destacar alguns aspectes positius:
Internet i les xarxes socials ajuden a les famílies a mantenir-se en contacte.
Ajuda en la banca en línia i a pagar factures. I
Ajuda en l’aprenentatge en línia i el treball a distància.
Pot ser una eina eficaç per al màrqueting.
5. Recerca d’informació.
Per tant, estimat amic, internet i les xarxes socials tenen els seus propis avantatges i inconvenients. Fes-les servir amb prudència i per una bona causa.


Instruction: Digue’m quins d’aquests plats se serveixen calents o freds: sopa, gelat, amanida de patates, puré de patates, pastís, plat de formatges.

Response: La sopa i el puré de patates se serveixen calents. El gelat, l’amanida de patates, el pastís i el plat de formatges se serveixen freds.


Instruction: Quins dels següents nombres són imparells i quins són parells: 1, 35, 72, 64, 103, 29, 16, 41, 22.

Response: Aquests nombres són imparells: 1, 35, 103, 29, 41. I aquests nombres són parells: 72, 64, 16, 22.


Instruction: Per què la vaca va saltar sobre la lluna?

Response: La vaca volia saltar sobre la lluna perquè s’havia quedat sense llet per al seu vedell. El vedell plorava dia i nit perquè tenia molta gana. La vaca va mirar el cel nocturn, va veure la lluna de color lletós al cel i va pensar que si saltava a la lluna, les seves mamelles tornarien a estar plenes. Va practicar una vegada i una altra, saltant tan alt com podia. Quan per fi va estar llesta, va saltar sobre la lluna. El seu coratge va fer que se li tornessin a omplir les mamelles de llet.


Instruction: En quins plats es poden fer servir els alvocats?

Response: Els alvocats són una deliciosa fruita cremosa que es pot fer servir en una àmplia varietat de plats i per cuinar. Els alvocats es poden tallar a rodanxes per afegir-los a les amanides, o es poden triturar i escampar sobre el pa per fer torrades d’alvocat. Els alvocats també són l’ingredient principal del guacamole. També es poden tallar a daus petits per afegir-los a un “poke bowl”. Algunes persones també liquen els alvocats i els afegeixen a batuts o l’utilitzen en postres com a ingredient alternatiu més saludable.


Instruction: Quins dels nombres de l’1 al 10 són nombres primers?

Response: Els nombres 2, 3, 5 i 7 són nombres primers.


Instruction: Com puc ensenyar el meu nadó a dormir?

Response: Assegura't que l'habitació estigui prou fosca. Si estens la mà a la llargada del braç, no t'hauries de poder veure el contorn dels dits. Fes servir una màquina de so perquè els sorolls de l'exterior no molestin el nadó. Utilitza un sac de dormir o una manta per embolcallar-lo com a mètode segur per mantenir l'escalfor. Finalment, segueix una rutina constant cada nit que inclogui llegir un conte, banyar-lo, donar-li llet o cantar una cançó de bressol.


Instruction: Explica al teu fill de 6 anys per què no passa res per fallar unes quantes vegades per acabar millorant després.

Response: Estimat fill, quan vas néixer eres tan petit que no sabies menjar ni seure, però la mama va seguir donant-te de menjar i, a poc a poc, en vas aprendre. I mira ara, que ràpid que menges tot sol. Hi ha tantes coses que has après a fer, com parlar, llegir, escriure. Tot ha estat gràcies a la pràctica. Recordes la primera vegada que vas anar en bicicleta, que no podies mantenir l'equilibri i no paraves de caure? Però el papa et va dir que ho seguissis provant una vegada i una altra, i vas seguir practicant cada dissabte, i ara ja saps anar en bicicleta sense perdre l'equilibri. Recorda-ho sempre: cada vegada que facis alguna cosa nova, al principi serà difícil; pot ser que no te'n surtis, però no has de perdre l'esperança ni entristir-te i rendir-te. No has de pensar que no ho pots fer. Recorda que si ho segueixes provant, ho aconseguiràs. Així doncs, la propera vegada que alguna cosa et sembli difícil, mantingues la calma, continua-ho provant i ho aconseguiràs.


Instruction: Quina és la combinació típica de compensació per als venedors d'empresa entre salari base i comissió?

Response: 50/50.


Instruction: Quina és una espècie de peix: xavo o xavi?

Response: Xavo.


Instruction: Quin color és el millor?

Response: El millor color és el blanc i negre.


Instruction: Què és una barba?

Response: La barba és un estil de pèl facial que creix sota el nas i a les galtes, així com a sobre i a sota de la barbeta.


Instruction: Quins d'aquests elements podries trobar en una habitació d'hotel: llum, llit, gerbil, cafetera, rentavaixelles, relíquia antiga?

Response: És probable que en una habitació d'hotel trobis el llum, el llit i la cafetera. No és probable trobis el gerbil, el rentavaixelles i la relíquia antiga.


Instruction: Com són de grans els ous d'elefant?

Response: Els elefants no ponen ous, donen a llum cries vives.


Instruction: El meu trofeu no em cap a la maleta perquè és massa gros. He de viatjar, què puc fer?

Response:
 - Agafa una maleta més grossa.
- No t'emportis el trofeu.
- Envia el trofeu en una caixa.


Instruction: Com puc espessir una sopa?

Response: Si vols que una sopa sigui més espessa, prova d'afegir-hi una mica de maizena. Això farà que la sopa sigui menys clara i aigualida. Si es tracta d'una sopa cremosa, en comptes d'utilitzar llet desnatada o amb un 1 % de greix, prova d'utilitzar llet sencera o fins i tot nata espessa. Totes dues opcions afegiran més cos a la sopa que estàs preparant. No ets fan dels lactis? Prova la crema de coco, però tingues en compte que pot canviar lleugerament el perfil del sabor.


Instruction: Com es pot espessir la salsa bolonyesa?

Response: Pots fer servir farina o maizena per espessir la teva salsa bolonyesa o salsa de tomàquet amb midó (farina o maizena). A més, pots reduir el contingut líquid de la salsa; també és una opció pràctica per espessir qualsevol salsa.


Instruction: Quina diferència hi ha entre un ou ferrat "estrellat" i un ou ferrat "girat"?

Response: Un ou estrellat es fregeix només per un costat i després es treu de la paella. Un ou girat es gira i es fregeix breument per l'altre costat, però no massa perquè el rovell no es cogui.


Instruction: Com funciona un motor de combustió interna amb barra d'empenta?

Response: El nucli d'un motor de combustió interna (ICE) amb barra d'empenta és el cigonyal. Les barres connecten els pistons dels motors als monyons del cigonyal. El cigonyal s'equilibra de manera uniforme amb pesos al costat oposat de cada monyó per garantir que el motor sigui estable a altes revolucions per minut (RPM). A mesura que el cigonyal gira, empeny les barres que estan connectades als pistons cap amunt i cap avall. A la part del davant del cigonyal hi ha un engranatge, que normalment està connectat mitjançant una cadena a l'arbre de lleves. Si el cigonyal és el nucli del motor, un arbre de lleves és el cervell del motor. L'arbre de lleves determina quan s'han d'obrir i tancar les vàlvules que deixen entrar aire i combustible a cada cilindre i deixen sortir l'escapament de la combustió interna. L'arbre de lleves és un eix que recorre la longitud del motor i té lòbuls; uns petits cilindres metàl·lics anomenats elevadors es mouen sobre aquests lòbuls i estan connectats a les barres d'empenta, que estan connectades alhora a balancins que fan moure endavant i endarrere les vàlvules d'obertura i tancament a les culates dels cilindres. Les vàlvules estan situades a les culates que s'asseuen a la part superior dels cilindres on es troben els pistons. A mesura que els pistons giren cap amunt, s'obre una vàlvula (que és impulsada per l'arbre de lleves) per portar el combustible cap al cilindre. Quan la vàlvula tanca una espurna d'una bugia, el combustible s'encén i provoca una miniexplosió que empeny el cilindre cap avall; aleshores s'obre una segona vàlvula per deixar que l'escapament de la miniexplosió surti del motor. Això, al seu torn, fa girar el cigonyal, que empeny un altre pistó cap amunt, on el procés continua. El col·lector d'admissió és com els pulmons d'un motor: respira aire de l'atmosfera i el barreja amb la quantitat adequada de combustible per crear aquesta miniexplosió al cilindre. El moment de l'alliberament de l'aire, el combustible i l'espurna és crític; si es produeix just al costat dels marges més petits, el motor no funcionarà.


Instruction: Com puc donar suport a una persona estimada que pateix ansietat i depressió?

Response:
És una bona pregunta. Com a persona que ha patit depressió i ansietat en el passat, tinc un grapat de suggeriments per oferir-te. Suggereixo no forçar la persona a fer res que no vulgui fer. Ofereix-li aquests suggeriments i deixa que decideixi per ella mateixa. Fes-li saber que pot comptar amb tu per a qualsevol cosa que necessiti.
1. Medita cada dia. Quan comences a meditar, sembla que no passa res, però amb el temps comences a notar els beneficis. Algunes persones triguen dies, d'altres mesos. Simplement, aprèn a sentir-te en pau amb tu mateix.
2. Busca un terapeuta amb qui et sentis còmode. Jo vaig provar tres o quatre terapeutes i estils de teràpia fins que vaig trobar l'adequat. I no en voldria provar cap altre. Abans pensava que la teràpia no serveix per a res, però ara hi confio molt.
3. Reserva una estona al dia per a l'estrès. Per exemple, jo em reservava les vuit del vespre. Quan sentia ansietat per alguna cosa que no podia controlar, em deia: "ja hi pensaré a les vuit del vespre". Cal pràctica, però ajuda.
4. Surt a l'aire lliure o busca un grup amb qui practicar alguna afició. Tot i que m'encanta el llit i mirar la televisió, el simple fet de sortir i veure gent em va ajudar molt. Ho recomanaria a tothom. Com que soc introvertit, no suportava conèixer gent nova. Ara simplement surto i conec gent nova gairebé a tot arreu on vaig a practicar les meves aficions.
5. No passa res si has de prendre medicació. Si l'ansietat i la depressió t'estan enfonsant la vida, està bé que parlis amb un psiquiatre i valori si et pot recomanar algun medicament. Abans era gairebé un tema tabú per a mi, però ara m'adono dels beneficis que té.
6. Parla amb la teva parella i les teves amistats properes i expressa'ls els teus sentiments. Rep el suport de la gent que t'envolta. Si saben que tens problemes, seran prou sensibles per ajudar-te. Espero que això t'ajudi.


Instruction: Tinc planificat un tast de vins per al cap de setmana; dona'm alguns consells per semblar un expert.

Response:
El més important de fer un tast de vins és gaudir-ne i passar-ho bé. No obstant això, per tastar el vi hi ha cinc passos importants, que es descriuen a continuació.

- Fixa't en el color: dona una ullada al color del vi que estàs a punt de tastar, et donarà una bona indicació de l'edat que té. Els vins blancs joves són clars i semblen aigua, mentre que els vins més vells que han estat envellits en roure tenen un to daurat. Els vins negres joves són de color vermell porpra viu, mentre que els vins més vells tenen tons marronosos.
- Remou el vi: això fa que s'exposi a més oxigen i n'allibera l'aroma. És el que s'anomena airejar el vi. Observa com el vi baixa per la copa. Si les taques són gruixudes i cauen relativament a poc a poc, vol dir que el vi té més sucre o alcohol. Si són primes i cauen ràpidament per la copa, vol dir que té menys alcohol.
- Ensuma el vi: després de remoure'l, ensuma'l i veuràs que fa una olor molt més intensa. Els vins tenen tres tipus d'aromes: les primàries són afruitades o florals, les secundàries provenen de la fermentació en bota i les terciàries són signes d'envelliment.
- Tasta el vi: fes-ne un glop i estén-lo per la boca per detectar el diferent tipus de gust que t'ofereix. La punta de la llengua et donarà la dolçor, mentre que els costats et donaran una bona indicació de l'agror o l'acidesa. Assaboreix el vi: quin gust té després de beure'l. Si deixa una sensació d'amargor o de cuir a la llengua, vol dir que té més tanins. Si el trobes lleuger o dens, et donarà la sensació de si és de cos lleuger o mitjà.

Després d'haver seguit aquests passos, el més important és si el vi t'ha agradat. Pren notes després de cada tast i descobriràs el tipus de vins que t'agraden.


Instruction: Com es poden comprar peces per a cotxes clàssics que ja no es fabriquen?

Response: Un dels reptes de tenir un cotxe clàssic és comprar peces de recanvi quan fallen els components originals. Hi ha diverses opcions. Algunes botigues de subministrament especialitzades creen peces de reproducció, però la disponibilitat varia en funció de la popularitat del cotxe i és possible que es trigui una mica a fabricar una peça personalitzada i que sigui una opció cara. Si tens a mà la peça que necessites canviar, la pots portar a una botiga de subministrament local i comparar les especificacions amb les peces modernes del catàleg i seleccionar la peça que coincideixi més. Aquesta és una bona opció per a components com ara filtres de combustible i pastilles de fre que tenen dimensions i funcionalitats similars a les de la peça original. En alguns casos, pot ser més fàcil canviar un component, com ara treure un generador i substituir-lo per un alternador per millorar la fiabilitat del cotxe clàssic.


Instruction: Si haguessis de dissenyar un panteó, quants déus o divinitats hi inclouries?

Response: La bellesa del politeisme rau en el fet que no hi ha límit en el nombre de divinitats. Els déus i les deesses poden representar diferents forces de la natura, característiques humanes, principis ancestrals, elements naturals o animals. Poden interactuar entre ells i tenir descendents que representin nous conceptes. Al llarg de la història humana, el politeisme ha estat la forma més comuna de religió i sembla ser la més natural.


Instruction: Si poguessis canviar una cosa d'aquest món, quina seria i per què?

Response:
Si només pogués canviar una cosa en aquest món, seria que tota la humanitat desenvolupés més empatia i altruisme. Crec que podria representar l'inici de moltes accions bondadoses a tots els nivells: ajudaria les nacions, les societats i les persones a centrar-se en la seva pròpia felicitat i la dels altres, i a prendre decisions enfocades al bé general. Molts dels problemes que ens afecten com a nacions desapareixerien si simplement veiéssim el punt de vista contrari i ens poséssim a la pell dels altres. Les societats cicatritzarien les ferides si s'eliminessin les diferències creades artificialment, i les famílies i les relacions es beneficiarien d'una millor comprensió dels punts de vista dels altres.

En aquest món utòpic ple d'empatia i altruisme, ningú no moriria de fam, cap mare no perdria el seu infant per manca d'instal·lacions mèdiques i ningú no se suïcidaria per no ser "normal" o formar part del que es considera convencional.

El que m'entristeix, però, és que tot això seria molt fàcil de fer per a tothom. Si tots féssim una bona obra al dia (o deu), aquest món ja seria un lloc millor. El miracle no és a l'exterior, sinó dins nostre.


Instruction: Els gossos poden parlar?

Response: Els gossos no poden parlar de la mateixa manera que ho fan els humans, però sí que poden comunicar-se entre ells mitjançant sons i moviments corporals. Ho aprenen des de petits.


Instruction: Què és una bola de neu?

Response: Una bola de neu és un grapat petit de neu compacta en forma de bola que habitualment es llança a altres persones.


Instruction: Quan comença la vida humana?

Response: La teoria de la causalitat s'aplica a la qüestió del moment en què comença la vida humana. S'ha arribat a la conclusió que l'ésser humà potencial es materialitza mitjançant el cessament d'una dependència exclusiva a l'úter de les causes materials, formals i eficients del seu ésser i l'inici d'una dependència no exclusiva fora de l'úter de les fonts de cures i criança.


Instruction: Quines d'aquestes begudes tenen cafeïna: aigua, cafè, te, portàtil, suc de taronja, llimonada, beguda preentrenament?

Response: El cafè, el te i la beguda preentrenament poden tenir diferents quantitats de cafeïna. L'aigua, el suc de taronja i la llimonada són begudes que no contenen cafeïna. Un ordinador portàtil no és una beguda.


Instruction: Quins són els beneficis de la cirurgia ortopèdica mínimament invasiva?

Response: Hi ha diverses raons per les quals un cirurgià ortopèdic optaria per una opció quirúrgica mínimament invasiva en comptes d'una intervenció oberta. D'una banda, les operacions mínimament invasives tendeixen a tenir temps de recuperació més ràpids, menys pèrdues de sang i incisions més petites (la qual cosa representa un benefici des d'una perspectiva estètica, ja que significa cicatrius més petites). D'altra banda, és possible que les opcions mínimament invasives no ofereixin tanta visibilitat a la zona quirúrgica com ho faria una incisió oberta i, segons la intervenció, pot ser que no afavoreixi el tipus de fusió requerit. Per descomptat, totes les decisions quirúrgiques les ha de prendre un metge format i qualificat i dependran completament de les circumstàncies específiques que presenti el pacient.


Instruction: Com es fa malabarisme?

Response: El malabarisme és l'acció de llançar i atrapar contínuament tres o més objectes, normalment pilotes. Les persones fan malabarisme per entreteniment, oci, exercici i diversió. Alguns malabaristes són contractats professionalment per actuar a festes d'aniversari, festivals i esdeveniments. Es fa malabarisme llançant les pilotes de mà en mà, deixant anar una pilota abans d'agafar-ne una altra.


Instruction: En una sortida a la platja, què puc fer per evitar cremar-me amb el sol?

Response:
Aquestes són algunes de les coses que pots fer per evitar cremar-te amb el sol a la platja:
- No vagis a la platja si l'índex UV és superior a 7.
- Porta una tenda de campanya a la platja perquè puguis estar a l'ombra.
- Utilitza un protector solar alt i aplica-te'n regularment.
- Porta una samarreta de màniga llarga protegida amb SPF.
- Porta un barret per cobrir-te el cap i la cara.


Instruction: Pensa en 5 tons de blau amb què podria pintar la meva habitació.

Response: Pots pintar-la de blau pastel, blau xarxet, turquesa, blau marí o blau cel.


Instruction: Quines són algunes de les estratègies bàsiques d'inversió per a un nou inversor?

Response: L'estratègia d'inversió pot variar per a cada persona i és possible que no hi hagi una estratègia única que serveixi per a tots els casos. No obstant això, algunes de les estratègies fonamentals i provades inclouen invertir anticipadament i invertir de forma regular. En funció de la tolerància al risc, es pot valorar invertir en accions, bons, certificats de dipòsit, béns immobles i criptomoneda.


Instruction: Les empreses d'èxit surten a borsa?

Response: Sí.


Instruction: Quin any va caminar l'home a la Lluna?

Response: El 1969.


Instruction: Quin és l'animal més ràpid o més veloç?

Response: L'animal més ràpid o més veloç és el falcó pelegrí. El falcó pelegrí pot assolir velocitats de 389 km/h en un descens en picat. Tanmateix, l'animal terrestre més ràpid és el guepard. El guepard pot arribar a velocitats de 120 km/h.


Instruction: Quin cotxe nou he de comprar per a la meva família?

Response: Els SUV són una opció popular de cotxes familiars, ja que sovint ofereixen una tracció integral, fins a tres files de seients i una capacitat de càrrega més gran.


Instruction: Com és un dia típic per a un enginyer de programari?

Response: Com a enginyer de programari, pots treballar en un ampli ventall de problemes cada dia. La majoria dels enginyers de programari passen el dia redactant documents de disseny, escrivint codi, solucionant errors i revisant el codi d'altres enginyers. En alguns casos, treballen estretament amb el gestor de producte, els dissenyadors i els clients per establir els requisits del producte i identificar i resoldre problemes.


Instruction: Quins són tres exercicis per treballar la part superior del cos que es poden fer sense pesos?

Response: 1. Pots fer muscle-ups, si tens la força necessària a la part superior del cos. 2. Per millorar el bíceps, pots fer chin-ups. 3. Per enfortir l'esquena, pots fer dominades.


Instruction: Pots ensenyar un conill a anar al bany?

Response: Igual que els gats, els conills es poden ensinistrar perquè facin servir la sorrera, i és per això que molta gent pot deixar que els seus conills corrin lliures per casa. La majoria dels conills prefereixen fer les seves necessitats en un sol lloc, de manera que l'ensinistrament per fer servir la sorrera els resulta natural.


Instruction: Com és que la pressió no aixafa un apneista quan busseja?

Response:
Cada 10 metres sota l'aigua, la pressió augmenta 1 bar, que és aproximadament una unitat d'atmosfera estàndard.
Això significa, per exemple, que a 50 metres de profunditat, la pressió que rep el bussejador és 6 vegades més gran que a la superfície.
Per a la major part del cos, format de teixits i líquids, això no és un problema, ja que no es poden comprimir.
Tanmateix, l'aire contingut als pulmons que està rebent la pressió es reduirà de volum de manera inversament proporcional a la pressió.
Si el bussejador porta un dipòsit d'oxigen, podrà inflar els pulmons, però si està fent apnea, el volum d'aire és limitat (és el que s'ha agafat a la superfície).
En l'exemple anterior, el volum contingut als pulmons es dividiria per 6, que en principi està per sota del seu volum residual.
Això vol dir que els pulmons ja no es podran deformar i a l'apneista li apareixerà una depressió al tòrax, de manera que corre el risc que se li col·lapsin els pulmons.
Ara bé, això últim no passaria, ja que la depressió que es crea als pulmons per no poder-se deformar més generarà una entrada de sang que enfortirà l'estructura dels pulmons i evitarà que es danyin.


Instruction: Estàs de vacances i el teu nadó es deixa alguna cosa a l'habitació de l'hotel. Quins dels articles següents es podria deixar el nadó: xumet, manta, avió 747, pals de golf, vodka, llet, iPad, telèfon mòbil?

Response: Articles que un nadó es podria deixar: xumet, manta, llet. Articles que un nadó no es deixaria: avió 747, pals de golf, vodka, iPad, telèfon mòbil.


Instruction: És l'aniversari de la teva filla; escriu un missatge a les xarxes socials per expressar la teva felicitat i celebrar aquest dia tan especial.

Response: Avui és un dia molt especial per a la meva família: és l'aniversari de la meva filla! Volia que el dia fos encara més especial preparant un pastís jo mateixa, però amb la feina, que m'ha tingut tan ocupada, ha sigut un repte per partida doble. Com a mare, sé que passar temps amb la família és tan important com qualsevol responsabilitat professional que pugui tenir, així que brindem per la meva petita en el seu dia tan especial i per tots els pares i mares que fan malabarismes per conciliar la vida familiar i laboral. Ho fem tan bé com podem, i n'hem d'estar orgullosos.


Instruction: Per què tanta gent viu a la costa?

Response: Per a les primeres civilitzacions, l'oceà era un gran recurs natural, ja que proporcionava una font d'aliment estable. A més, les diferències de temperatura són molt més suaus a prop de l'oceà en comparació amb les temperatures de la mateixa regió però més a l'interior. Aquest clima més previsible facilitava la supervivència durant els dies calorosos d'estiu i les nits fredes d'hivern. A més, a mesura que el comerç i els desplaçaments es feien més pràctics gràcies a la millora de la tecnologia, viatjar a nous llocs amb vaixell també era una prioritat per a aquestes civilitzacions. Conforme el comerç augmentava en aquestes ciutats costaneres, la gent va començar a traslladar-se a aquestes ciutats per tenir més oportunitats.


Instruction: Dona'm una llista de maneres en què algú pot escalfar-se.

Response:
 - Tapant-se amb una manta.
- Encenent un foc.
- Bevent una beguda calenta.
- Arraulint-se amb algú altre.
- Banyant-se en una font termal.
- Fent uns quants salts.
- Posant-se més roba.
- Anant a una sauna.
- Fent un viatge a una destinació tropical.
- Encenent una estufa elèctrica.
- Encenent la calefacció del cotxe.


Instruction: Els 5 millors llocs web de correu.

Response:
Google.
MSN.
Reddit.
Yahoo.
Outlook.


Instruction: Com has d'entrenar per a una marató?

Response: Moltes persones que corren maratons comencen a entrenar uns sis mesos abans de la marató. Normalment, comences corrent distàncies curtes, un parell de vegades per setmana, com ara entre 3 i 5 km al dia, de 2 a 3 dies per setmana. Després d'un parell de setmanes, augmentes fins a 10 o 11 km al dia. Sovint, els corredors de marató entrenen un dia més a la setmana, com ara 16 km un dissabte o un diumenge. Al cap d'un mes aproximadament, és quan has de córrer una distància més llarga, com ara una cursa de 24 km el cap de setmana. Unes dues setmanes abans de la cursa, has de començar a abaixar el ritme i descansar. Un o dos dies abans de la cursa, has de començar la càrrega de carbohidrats, que és quan menges molts hidrats de carboni. El dia de la cursa sol ser un esdeveniment de celebració, ja que córrer una marató és una gran fita!


Instruction: Pensa en maneres diferents de comunicar al teu company d'habitació que has de comprar alguna cosa a la botiga.

Response: Pots enviar-li un missatge de text, deixar-li una nota, afegir-ho a la llista de la compra, dir-li-ho en persona o trucar-li per telèfon.


Instruction: Què causa la sensació d'ingravidesa quan estem en una muntanya russa?

Response: La sensació d'ingravidesa que pots tenir quan estàs en una muntanya russa la causa la força gravitatòria (força g) i, més concretament, per la força g negativa. La força g negativa es produeix quan acceleres cap avall més ràpidament que la caiguda lliure, i aquesta acceleració cap avall produeix una força en direcció ascendent, que t'arrenca del seient i et provoca una sensació d'ingravidesa.


Instruction: Quines són algunes de les pràctiques financeres personals que és sensat seguir en l'economia moderna?

Response: Tot i que es tracta d'un tema extens, hi ha algunes recomanacions àmpliament acceptades per a les pràctiques financeres personals en l'economia moderna. En termes generals, primer hauríem de fer un seguiment dels ingressos i les despeses que tenim. Això sovint requereix anotar els ingressos i les despeses mensuals en un full de càlcul. Un cop entenem els nostres ingressos i despeses mensuals, podem crear un pressupost. Un pressupost és un pla financer que ens ajuda a entendre quant podem gastar entre sou i sou i quant podem estalviar. Si tenim un deute d'interès elevat o d'algun altre tipus, el préstec o la factura amb l'interès meritat més alt es converteix en la primera prioritat en què hem de gastar el nostre pressupost després de pagar les despeses. Aquestes són algunes pràctiques financeres personals que és sensat seguir, a més d'intentar reduir al mínim les despeses i els deutes i maximitzar alhora els ingressos i els estalvis com a pràctica general.


Instruction: Què puc fer a l'aeroport?

Response: Quan arribes a l'aeroport, hi ha moltes coses que pots fer. Pots menjar, mirar per les finestres de la terminal per observar l'aterratge i l'enlairament dels avions o jugar. També pots seure i llegir un bon llibre, meditar, prendre una copa, fer exercici caminant entre diferents terminals o conèixer algú nou que està assegut al teu costat. Si no t'interessa cap d'aquestes coses, també pots utilitzar el telèfon o l'ordinador per fer feina, mirar una pel·lícula, buscar fotos i imatges o jugar a algun joc.


Instruction: Dona'm les instruccions per escapar d'un laberint.

Response: Tria la paret de la teva esquerra o de la teva dreta i segueix-la fins a arribar a la sortida.


Instruction: Digue'm 3 maneres de cuinar ous.

Response: 1. Pots fer un ou remenat. Afegeix una mica de sal i pebre al gust. 2. Pots fer una truita. Pots afegir-hi ceba, tomàquet tallat a daus, formatge, sal i pebre al gust. 3. Pots fer un ou estrellat. Només hi has d'espolsar una mica de sal i pebre com de costum.


Instruction: Quina és l'edat legal per beure?

Response: L'edat legal per beure a la majoria dels estats dels Estats Units és als 21 anys. És il·legal que qualsevol persona menor de 21 anys begui alcohol i, si ho fas, pots tenir problemes amb la llei. Hi ha excepcions a aquesta norma per motius religiosos. Si penses beure, assegura't de fer-ho amb amics i no sol. També és recomanable que tingueu un conductor designat per si consumiu massa alcohol. No has de conduir mai sota cap circumstància si has consumit alcohol. Conduir sota la influència de l'alcohol és molt perillós i pot costar vides si es produeix un accident de cotxe.


Instruction: Fes una llista de diversos jocs a què podria jugar amb dos amics.

Response: Podeu jugar al cribbage, al monopoly, al pòquer, al backgammon o al yahtzee.


Instruction: Per què les galetes m'han quedat planes?

Response: Molts factors contribueixen a fer que les galetes quedin planes. El principal acostuma a ser la temperatura de la mantega quan es barregen els ingredients. Si vols una galeta més alta i densa, es recomana que utilitzis mantega freda. La millor manera de fer-ho és tallar la mantega a daus o rodanxes. Això facilitarà que la batedora la incorpori als sucres i altres ingredients. Amb la mantega fosa, aconseguiràs una galeta més fina i plana.


Instruction: Pensa en diferents tipus de llocs on anar de vacances.

Response: Hi ha molts llocs diferents on pots anar de vacances. Per als amants de l'aire lliure, l'acampada és una gran opció, i permet fer senderisme, caiac i observació d'ocells. Per als que els agrada relaxar-se, un hotel a la platja pot ser ideal. Les vacances de platja poden incloure activitats com prendre el sol, nedar, relaxar-se al costat de la piscina i prendre begudes refrescants. Viatjar a un altre país pot ser unes vacances enriquidores si t'agrada fer turisme, aprendre nous idiomes i descobrir aliments desconeguts.


Instruction: Quines són algunes de les maneres d'aconseguir un ascens a la feina?

Response: Per aconseguir un ascens a la feina primer has de tenir èxit en el teu càrrec actual, assegurar-te de ser puntual, tenir una bona actitud i completar les tasques que t'han assignat. Per tal d'aconseguir l'ascens, hauries d'assumir més responsabilitats: iniciar un projecte en paral·lel, ajudar els companys que tinguin cap dificultat, liderar una nova iniciativa, etc.


Instruction: Quin és un sinònim d'un producte "ecològic"?

Response: Els productes ecològics també es poden descriure com a productes "verds".


Instruction: Per què els éssers humans reaccionen lentament davant dels canvis climàtics?

Response: La gent pensa que no els està perjudicant a curt termini i, per tant, no vol invertir-hi.


Instruction: Per què és tan important la hidratació?

Response: L'aigua és molt bona perquè t'ajuda a mantenir-te hidratat. El teu cos necessita aigua per a gairebé totes les funcions. Una bona hidratació et fa semblar més jove, perquè la pell té una millor elasticitat. També pots pensar amb més claredat perquè el cervell està hidratat. A més, els músculs es recuperen més ràpidament i millora la digestió. El cafè i les begudes ensucrades et deshidrataran, així que, si en prens, assegura't de reposar els teus líquids amb més aigua per hidratar-te.


Instruction: Digue'm un poema romàtic sobre l'univers i el temps.

Response:
A l'univers que conec

A l'univers que conec
No som Aquí
Ens hem trobat a faltar
I per això Aquí ens sentim fora de sintonia
És un conèixer estrany
Sento el teu cor
T'he parlat abans; abans d'Ara
He compartit la mateixa convicció
Però Aquí només és un lleu indici
Com un déjà-vu

És el temps o l'espai?
Mai no seria el passat
El passat és antic i és el que ha sigut, ha estat
El passat és quan reconeixem l'Ara; el moment que reflexionem

En el moment en què ens adonem que de nou el temps ens ha fallat
Amb les seves llavors de dubte
I l'emblema de la saviesa.
aquella cautela necessària construïda maó a maó

A l'univers que conec, hem arribat fins Aquí
Fins al nostre moment
Fins al moment que he estat esperant

I de cop m'adono que soc aquí sol
Els meus pensaments són meus
Com una mirada buida
O pitjor encara
Com un amic bromista

No hi ha preguntes
Perquè les preguntes són per als curiosos
I les teves són per a la ciència, no l'amor
I quan obro el meu mapa et veig prenent un altre camí, les sirenes ressonant
De costa a costa, sé que estàs fet per conquerir
Però jo ja he pres aquest camí
I ja no hi soc

A l'univers que conec, no som Aquí
Ens encaminem cap a un altre futur
I espero que aleshores em coneguis


Instruction: Agrupa els elements següents en artificials i no artificials (d'origen natural): ordinador, sal, tanca, soca d'arbre, turó, bombeta, jardinera de terracota, neu, llops, estovalles, revistes, museu.

Response: Artificials: ordinador, tanca, bombeta, jardinera de terracota, estovalles, revistes, museu. No artificials: sal, turó, soca d'arbre, neu, llops.


Instruction: Quines diferències hi ha entre les guitarres acústiques i les guitarres clàssiques?

Response:
Hi ha diverses diferències entre les guitarres acústiques i les guitarres clàssiques (de niló).
1) Les cordes de les guitarres acústiques són d'acer, mentre que les de les guitarres clàssiques són de niló.
2) El so i el to que produeixen són diferents. El so creat per una guitarra acústica és més nítid i vibrant en comparació amb el que crea una guitarra clàssica, que és més suau.
3) La forma i el cos també són diferents. El coll d'una guitarra clàssica és més ample.


Instruction: Com puc tractar la tos sense medicació?

Response: Pots calmar la tos fent una mica de repòs i bevent molts líquids; les begudes calentes com ara llimona i mel van molt bé. Utilitzar un humidificador o fer-te una dutxa amb vapor també t'ajudarà. Per dormir, eleva't el cap al llit amb un coixí addicional.


Instruction: Quines coses boniques pots fer per algú el dia del seu aniversari?

Response: Algunes coses boniques que pots fer per algú el dia del seu aniversari són servir-li l'esmorzar al llit, enviar-li un missatge de text, enviar-li una targeta de felicitació, preparar-li un pastís d'aniversari, fer-li un regal, convidar-lo a sopar o fer una activitat junts que li agradi.


Instruction: Com es cuina l'arròs basmati?

Response: Per cuinar l'arròs basmati a la perfecció, primer has d'esbandir la quantitat d'arròs desitjada fins que l'aigua surti clara. A continuació, en una cassola amb una tapa hermètica i a foc mitjà, afegeix l'arròs i l'aigua en una proporció d'1 tassa d'arròs per 1,5 tasses d'aigua o una altra proporció de líquid (com ara brou). Cou-ho a foc lent, reduint el foc, tapa-ho i deixa-ho coure durant 15 minuts. Deixa reposar l'arròs 10 minuts més fora del foc amb la tapa posada, remou-ho una mica amb una forquilla i a gaudir-ne! Perquè l'arròs sigui més saborós, pots afegir-hi comí o altres espècies i sal.


Instruction: El cocodril és un rèptil o un amfibi?

Response: Els cocodrils són rèptils. Malgrat que viuen tant en terra com a l'aigua, això no els converteix en un amfibi, ja que no tenen altres característiques dels amfibis, com pot ser una pell humida i glandular sense escates ni plomes, sinó que tenen, com els rèptils, la pell seca i escamosa que els ajuda a prevenir la pèrdua d'aigua i els proporciona protecció. D'altra banda, ponen els ous a terra.


Instruction: Dona'm consells sobre com puc mantenir els meus hàbits.

Response:
De vegades és difícil mantenir els hàbits, però és possible si seguim un enfocament metòdic.

Aquests són alguns consells per aconseguir-ho:

1. Comprèn per què has de mantenir un hàbit i per què és essencial.
2. Fes que l'hàbit sigui visible. Per exemple, si vols tocar la guitarra cada nit després de sopar, deixa la guitarra ben a la vista al menjador.
3. Fes-ho fàcil. Sovint evitem les coses llargues i complexes, així que fes-ho senzill. Per exemple, si vols tenir l'hàbit de fer exercici, comença amb exercicis petits i senzills.
4. Fes que els hàbits siguin atractius i agradables. Concedeix-te una recompensa després d'acabar la rutina. Per exemple, pots menjar un gelat després de fer exercici 3 o 4 dies a la setmana.

Espero que això t'ajudi en el teu esforç per crear hàbits.


Instruction: Amb quina freqüència he de passejar el meu gos adult?

Response: En funció de l'edat, és possible que al teu gos li agradi passejar entre 3 i 6 vegades al dia. Per assegurar-te que el teu gos adult faci pipí i caca regularment durant el dia, li aniria bé fer una passejada almenys cada 6 hores. Les passejades solen durar uns 15 minuts, però com més llarga sigui, millor.


Instruction: Has de fer una formació per poder fer submarinisme?

Response: El submarinisme requereix formació, i normalment la gent obté una certificació abans de practicar aquesta activitat.


Instruction: Quines són les qualitats d'un bon director?

Response:
Les qualitats que fan d'algú un bon director poden variar. Diferents directors poden aportar coses diferents en diverses situacions per ajudar l'equip i l'empresa. Aquestes són algunes de les qualitats que solen ser útils:
1. Contractar: la feina principal d'un director és construir un bon equip, la qual cosa no és possible si no es contracta l'equip.
2. Generar confiança: és important que un director generi confiança amb cada persona de l'equip, però també entre els mateixos membres de l'equip per crear una cultura de col·laboració.
3. Solucionar problemes: els directors han de ser capaços de reconèixer els problemes i ajudar l'equip a trobar solucions, ja sigui ajudant-los directament o trobant l'ajuda adequada que necessiten.
4. Prioritzar: sovint, els equips tenen més feina que persones i els directors juguen un paper fonamental a l'hora de prioritzar les tasques per assegurar-se que les tasques de més impacte es duen a terme primer.
5. Flexibilitzar: els directors han d'estar disposats a jugar diferents papers segons la situació ho requereixi, des de l'experiència pràctica en la matèria fins a la resolució de conflictes o la creació de cultura.


Instruction: La meva cap està disponible els dimarts, dimecres i dijous a partir de les 12:00 hora del Pacífic i la seva cap està disponible els dimecres a partir de les 16:30 hora estàndard central i els dijous de 15:30 a 16:30. Em pots suggerir una hora per programar una reunió entre elles dues si he de plegar cada dia a les 17:00 hora de l'Est?

Response: La teva cap està disponible a partir de les 15:00 hora de l'Est, però la seva cap només està disponible els dimecres a partir de les 17:30 hora de l'Est o els dijous de 16:30 a 17:30 hora de l'Est. L'única hora que us podeu reunir totes tres és els dijous a les 16:30 hora de l'Est. Si tu pots estar disponible a partir de les 17:00 hora de l'Est, aleshores totes tres també esteu disponibles per reunir-vos els dimecres a les 17:30 hora de l'Est o els dijous a les 17:00 hora de l'Est.


Instruction: Quines són cinc maneres creatives i totalment diferents de descriure la utilitat del govern?

Response:
1. El govern és un mal necessari que proporciona les proteccions i els serveis necessaris als ciutadans.
2. El govern és un control necessari que evita l'abús de poder i assegura una societat justa i igualitària.
3. El govern és una font d'estabilitat que assegura que ningú no es quedi enrere.
4. El govern és una eina poderosa que proporciona les eines i els recursos per afavorir el progrés.
5. El govern és una força per al bé que promou l'equitat, la justícia i la igualtat.


Instruction: Què és un stinky slinky?

Response: Un stinky slinky és el sobrenom d'una mànega d'aigües residuals per a caravanes. A l'hora de buidar els dipòsits de la caravana, s'enganxa una mànega d'estil acordió al port de sortida de la caravana i l'altre extrem es col·loca en un forat de l'abocador. Aleshores s'estiren les palanques per buidar els dipòsits: primer es buida el dipòsit blanc (el contingut del vàter) i, després, el dipòsit gris, per eliminar les restes de quan s'ha buidat el dipòsit negre. La majoria de la gent es posa guants per buidar els dipòsits. Atès que la mànega d'aigües residuals és elàstica com una molla (slinky en anglès) i elimina els residus del vàter (stinky significa "pudent" en anglès), se sol utilitzar el sobrenom stinky slinky.


Instruction: Quines són les maneres de menjar una poma?

Response:
Pots menjar la poma crua, o pots afegir-la a unes natilles.
També pots menjar poma caramel·litzada.
De ben segur que has sentit a parlar del pastís de poma.
Pots provar també la salsa de poma, tot i que desconec quin gust deu tenir, mai no l'he provada.
Què et sembla el suc de poma? I les patates fregides de poma?
Crec que hi ha moltes maneres de menjar poma més enllà de l'habitual, però diria que menjar-la crua és la més saludable de totes.


Instruction: Em pots ajudar a classificar aquests elements com a "car", "no car" o "no ho sé": aire, or, roca, coet i somni?

Response: L'aire i la roca no són cars, però l'or i el coet, sí. No sé si el somni és car o no.


Instruction: Quin és un ocell i quin un peix: lutjanus campechanus o milà reial?

Response: El milà reial és un ocell, el lutjanus campechanus és un peix.


Instruction: Com puc eliminar la calç de les dutxes i les aixetes?

Response: Una manera natural d'eliminar la calç de les dutxes i les aixetes és utilitzar vinagre blanc. Cal aplicar-ne a la calç i deixar-ho una estona (30 minuts) abans d'utilitzar aigua neta per netejar-ho. Com més alta és la concentració de vinagre del producte, millor.


Instruction: Quina és la millor manera d'emmagatzemar els aliments?

Response: Cada aliment requereix una forma d'emmagatzematge diferent. És important revisar les etiquetes dels aliments i seguir atentament les instruccions. Els aliments no peribles continguts en recipients ben tancats es poden emmagatzemar al rebost. Els aliments peribles s'han de segellar i desar a la nevera per consumir a curt termini o al congelador per consumir a llarg termini.


Instruction: Quina és la diferència principal entre el transformador només descodificador i el transformador només codificador?

Response: La diferència principal és que el transformador només codificador mira la seqüència d'entrada des de les dues direccions, tant des de davant com des de darrere, la qual cosa significa que pot entendre millor les relacions entre cada testimoni de la seqüència. D'altra banda, el transformador només descodificador mira l'entrada només des d'una direcció, la qual cosa significa que és més adequat per a tasques de llenguatge d'autoregressió, com ara la generació de text.


Instruction: Quins són els avantatges de l'aprenentatge presencial versus en línia?

Response:
L'aprenentatge presencial permet una experiència d'aprenentatge més participativa i personalitzada, mentre que l'aprenentatge en línia permet arribar a un públic més ampli d'alumnes que no poden assistir-hi en persona per motius geogràfics.

L'aprenentatge presencial ofereix una experiència d'empleat positiva que ofereix als estudiants oportunitats d'interactuar amb els companys o de conèixer nous companys. És habitual que els empleats es trobin amb membres de l'equip per primera vegada en anys durant l'aprenentatge presencial.

La cultura de l'empresa acostuma a fer-se més manifesta durant aquests esdeveniments i fomenta un sentiment de pertinença a l'empresa. Esdeveniments com aquest construeixen o enforteixen habilitats que són molt necessàries per als empleats i fomenten una cultura d'innovació que resulta imprescindible per seguir sent competitius. Per tant, l'aprenentatge presencial és un avantatge tant per als empleats com per a l'empresa.


Instruction: L'afirmació següent és certa o falsa? "Els cacauets són vegetals".

Response: Aquesta afirmació és certa. Els cacauets formen part de la família dels llegums i, per tant, són vegetals.


Instruction: Quantes monedes de 25 cèntims necessites per tenir 3 dòlars?

Response: Hi ha 4 monedes de 25 cèntims en 1 dòlar, de manera que necessites 12 monedes en total per tenir 3 dòlars.


Instruction: Com pots arribar a ser un bon enginyer de programari?

Response: Es requereix una diversitat d'experiència en el sector per ser un bon enginyer de programari. Practica els principis estàndard del sector per escriure codi de producció d'alta qualitat, comprèn i depura un sistema de producció complex i comunica't de manera eficaç amb altres enginyers per escalar l'equip.


Instruction: Com puc calmar un infant que té una rebequeria?

Response:
Els infants tenen grans expectatives i sentiments encara més grans i encara no tenen la capacitat d'identificar i controlar les emocions i reaccions. És feina dels pares ajudar-los a aprendre a fer-hi front i a adaptar-se. No tots els infants són iguals, de manera que no hi ha cap "vareta màgica" per calmar-los quan tenen una rebequeria, però sí que hi ha un parell de coses que poden ajudar el teu fill quan té una crisi:

1. Recorda que els seus sentiments són reals i que no t'intenten manipular. Els nens petits encara no tenen la capacitat de fer-ho.
2. Assegura't que l'espai sigui segur per al nen i per a qualsevol altre infant que hi hagi a prop.
3. No alcis la veu per igualar la seva intensitat. Fes servir un to tranquil i uniforme amb l'infant. Tot i que pot ser molt difícil quan tu també estàs frustrat, un to més baix l'ajudarà a abaixar ell també el to de veu.
4. Deixa que la rebequeria vagi perdent força.
5. Fes moltes abraçades al teu fill, quan estigui preparat.
6. Quan estigui tranquil, parleu del que ha passat. Posa nom als seus sentiments (tristesa, ira, frustració) per ajudar-lo a identificar el sentiment la propera vegada que passi, i parla amb ell sobre què hauria de fer en lloc de fer una rebequeria (prendre's un descans, dir-ho als pares o a un adult, fer respiracions profundes, etc.).


Instruction: És segur beure aigua d'un rierol?

Response: No, normalment no és segur beure aigua superficial sense tractar, ja que pot contenir bacteris o paràsits que causen malalties.


Instruction: Quantes rondes es juguen en un torneig de golf professional?

Response: En un torneig de golf professional es juguen quatre rondes.


Instruction: Enumera alguns motius pels quals els gats són els millors animals de companyia.

Response:
 - Els agraden les carícies.
- Són independents.
- Molt sovint creen vincles amb les persones.
- Proporcionen suport emocional.
- Són menys exigents que els gossos.
- Són fàcils de cuidar.
- No necessiten atenció constant les 24 hores del dia.
- Se'ls pot ensenyar a utilitzar una sorrera o fins i tot un vàter real.
- No ocupen gaire espai.
- No requereixen gaires joguines, equipament o llits cars.
- No els cal sortir a passejar cada dia.
- No acostumen a causar gaire desordre.
- Sovint són molt més fàcils de cuidar que els gossos.
- No bavegen.
- No et llepen la cara.
- No et mosseguen els mobles.
- Són infinitament bufons.


Instruction: Com entrenaries per a una marató?

Response: Si no corres de manera regular, però en general estàs en forma, necessites molts mesos d'entrenament per fer una marató. Hauries de córrer almenys 3 o, encara millor, 4 vegades per setmana. Hauries d'augmentar gradualment la càrrega d'entrenament. Una bona indicació és no augmentar el quilometratge total més d'un 10 % per setmana. Una de les curses setmanals hauria de ser llarga. Pots començar amb una distància que puguis córrer actualment i anar augmentant-la gradualment cada setmana fins que puguis córrer 30 km. No hauries de necessitar fer curses d'entrenament més llargues. Hauries de poder córrer 30 km unes 6 setmanes abans de la marató objectiu. En les últimes setmanes abans de la marató, redueix la distància fins a uns 20 km. Les altres curses de la setmana haurien de ser més curtes. Comença amb una distància curta amb què et sentis còmode, i després augmenta-la fins que siguin 10-12 km. Hauries de fer totes aquestes curses a un ritme fàcil, que et permeti mantenir una conversa. Molta sort amb la marató!


Instruction: Classifica cadascun dels elements següents com a flexibles o inflexibles: gimnasta, instructor de ioga, acer, goma, cuir, fusta.

Response:
Gimnasta: flexible.
Instructor de ioga: flexible.
Acer: inflexible.
Goma: flexible.
Cuir: flexible.
Fusta: inflexible.


Instruction: Classifica aquests instruments com a instruments de percussió o de vent-fusta: flauta, clarinet, tambor, fagot, marimba, címbals.

Response: El tambor, la marimba i els címbals són instruments de percussió. La flauta, el clarinet i el fagot són instruments de vent-fusta.


Instruction: Quin és el nom de gossa més popular?

Response: Bella.


Instruction: En primer lloc, és important saber quin és el teu objectiu amb la bicicleta. Si és per sortir amb la família, pots triar una bicicleta normal, però si penses utilitzar-la per a competició, és millor triar una bicicleta de fibra de carboni més sofisticada, per obtenir més rendiment a les curses.

Response: És correcte, però també recomanaria comprovar el propòsit de comprar una bicicleta i avaluar-ne el cost-benefici.


Instruction: Vull planificar unes vacances a l'estiu. Com puc saber on anar?

Response:
Cal seguir diversos passos a l'hora de decidir quina és la millor destinació. En primer lloc, has de pensar quant de temps vols marxar de vacances. Això determinarà quin serà el temps de viatge adequat. En segon lloc, has de pensar quin tipus de vacances t'agradaria fer i quan les vols fer. Vols unes vacances tranquil·les amb un clima càlid? Vols fer turisme en una ciutat amb una temperatura suau? O vols fer senderisme? O esquí? Les zones climàtiques són molt diferents, de manera que dependrà del tipus de vacances que vulguis fer. En tercer lloc, has de pensar com hi arribaràs. Vols anar-hi amb cotxe o agafar el tren? O vols agafar un avió? També és important que pensis en el pressupost general de les vacances. Algunes destinacions són més cares que d'altres.
Si segueixes aquests passos, reduiràs la llista de possibles destinacions.


Instruction: Com pots avaluar una equació amb múltiples operacions?

Response: Utilitza la regla PEMDAS (parèntesis, exponents, multiplicació, divisió, suma i resta, per les seves sigles en anglès) per saber l'ordre en què es fan els càlculs.


Instruction: Què és la inflació?

Response: La inflació és la taxa d'augment dels preus dels béns i serveis durant un període de temps determinat. Un valor d'inflació elevat representaria un augment més gran dels preus dels béns i les matèries primeres, la qual cosa comportaria un valor més baix de la moneda amb el temps.


Instruction: Classifica cadascun dels topònims següents com a ciutat o país: EUA, Mèxic, Canadà, Syracuse, Austin, Bombai, Japó i Tòquio.

Response: De la llista que has presentat, els següents són països: EUA, Mèxic, Canadà i Japó. Les següents són ciutats: Syracuse, Austin, Bombai i Tòquio.


Instruction: Quins canvis s'han de fer en el procés del sorteig H1B?

Response: El procediment de presentació a l'H1B s'ha de modificar per incloure-hi alguns requisits de reserva. Per als mèrits que reben un percentatge més alt i són contractats per empreses del nivell 1, s'ha de reservar una quantitat determinada. A més, com que les mateixes persones presenten un gran nombre de sol·licituds d'H1B, el govern no hauria de reconèixer les seves múltiples presentacions. Per llei, els sol·licitants d'H1B han d'estar treballant en un projecte i la informació dels seus clients i els comprovants de pagament dels sis mesos anteriors s'han de verificar durant el procés de sol·licitud. En lloc de fer sortejos addicionals més endavant, considera seleccionar uns quants candidats més durant el sorteig inicial i proporcionar-los el número de la llista d'espera perquè, almenys, estiguin al corrent de qualsevol canvi en la seva selecció inicial.


Instruction: Escriu una història breu sobre un home que descobreix una casa en un arbre parcialment construïda.

Response: Un home va comprar una propietat i va començar a explorar el terreny. Al cap d'un temps, va descobrir una casa en un arbre parcialment construïda no gaire lluny del terra, on els seus fills podrien jugar sense perill. L'home va tornar a casa per recollir fusta i eines del seu taller i acabar de construir la casa de l'arbre. Tanmateix, en arribar al taller, es va adonar que necessitaria més fusta per acabar la casa. Decebut, va començar a guardar les eines quan va sentir passar un camió que venia fusta. Després de comprar el material, va tornar a la casa de l'arbre amb les eines i el material i es va posar a treballar. En acabar la casa de l'arbre, va cridar els seus fills per donar-los una sorpresa. Quan van veure la casa de l'arbre, van cridar d'alegria i de seguida es van posar a jugar-hi, cosa que el va fer molt feliç.


Instruction: Quant dura un partit de tennis?

Response: Un partit de tennis es juga normalment al millor de tres o cinc sets, i un set l'aconsegueix el primer que guanya sis jocs amb almenys un marge de dos jocs. Es juga un desempat si tots dos jugadors guanyen 6 jocs. L'habilitat relativa dels jugadors, la freqüència de les pauses i altres factors poden afectar la durada d'un partit de tennis, però normalment un partit al millor de tres durarà uns 90 minuts i un partit al millor de cinc durarà al voltant de 2,5 o 3 hores.


Instruction: Com puc escollir els millors plàtans?

Response: Depèn de quan te'ls vulguis menjar. Si te'ls vols menjar immediatament, busca'n uns que siguin gairebé totalment grocs; si esperaràs uns quants dies per menjar-te'ls, busca que tinguin 2,5 cm o menys de verd a la part superior; i si vols que et durin una setmana, selecciona'n uns que siguin aproximadament mig verds.


Instruction: Quin és el problema fonamental de l'economia com a disciplina?

Response:
a. L'assignació de recursos entre els desitjos de la competència perquè hi ha desitjos il·limitats, però recursos limitats.
b. Com garantir un creixement econòmic continu davant de la incertesa.
c. Com maximitzar els beneficis per a les empreses i el valor del consumidor per als ciutadans.
d. Com equilibrar les necessitats de l'economia amb la societat i el medi ambient.


Instruction: Si vull jugar amb l'ordinador, a quins components he de parar atenció?

Response: Per jugar amb l'ordinador, hauries de tenir un bon processador gràfic, una pantalla amb prou espai i freqüència d'actualització i una acústica d'àudio que s'adapti al teu gust, ja siguin altaveus o uns bons auriculars. Si vols jugar a esports d'equip que tinguin xat, planteja't fer servir uns auriculars amb micròfon.


Instruction: El meu cafè té un gust massa àcid; què puc fer per equilibrar-lo?

Response:
Aquests són alguns dels passos que pots seguir per ajustar el procés d'elaboració de cafè:
* És possible que no estiguis extraient prou cafè; prova de moldre els grans més fins.
* Una altra manera d'augmentar la taxa d'extracció és fer servir menys cafè molt o més aigua.
* Si utilitzes el mètode d'abocament, fer florir primer el cafè pot ajudar a eliminar-ne el CO2 i millorar-ne l'extracció.
* Prova un torrat més fosc; tenen més sabors de nous i xocolata que poden encaixar millor amb el teu gust.